
פרוטוקול מועצה מן המניין מס' 6/2026 
שהתקיימה ביום ד', 1.7.2026, ט"ז בתמוז תשפ"ו
נוכחים:
מר דוד אבן צור


-
רה"ע

עו"ד שיראל בר אבוחצירא
-
מ"מ ראש העיר 

מר אדם אמילוב


-
סגן רה"ע

גב' מרגריטה ניקולשינה

-
חברת מועצה
גב' ילנה גיטמן


-
חברת מועצה

מר שלומי קדוש


-
חבר מועצה 

מר בני בן דוד


-
חבר מועצה

גב' אורה מנחם


-
חברת מועצה

מר אמיר ווסקו


-
חבר מועצה

מר גיא פולנסקי


-
חבר מועצה 
עו"ד יוסי אוחנה


-
מנכ"ל העיריה

רו"ח פנינה דהן


-
גזברית

עו"ד יעקב שבת


-
הלשכה המשפטית

עו"ד ליעוז קדוש


-
מבקר
מר אלכסנדר צ'רניאקוב

-
אדריכל העיר 

על סדר היום:

1. שאילתה של חבר מועצת העיר, מר שלומי קדוש, בנושא הצללת מגרשי הספורט 
בביה"ס רבין. מצ"ב.
2. הצעה לסדר היום של חבר מועצת העיר, מר שלומי קדוש, בנושא התקנת מצלמות 
אבטחה ברחבי העיר/מצלמות חנייה "30 זוז". מצ"ב.
3. הצעה לסדר היום של חברת מועצת העיר, גב' ילנה גיטמן, בנושא ביצוע עב' ניקיון 
בבתי הספר ע"י התלמידים. מצ"ב.
4. הצעה לסדר היום של סגן ראש העיר, מר אדם אמילוב, בנושא שיפור התדמית של 
ביה"ס "רודמן". מצ"ב.
5. אישור פרוטוקול מישיבת וועדת כספים.
6. אישור לרישום זיקת הנאה - מעבר להולכי רגל בגוש 10444 חלקה 1337, בשטח 
של 57 מ"ר.
7. אישור קבלת שתי הלוואות לצורך פיתוח: הלוואה ראשונה ע"ס 10 מלש"ח מבנק 
לאומי לישראל, בריבית משתנה בשיעור פריים 0.8- לתקופת החזר של 15 שנים 
בפריסה לתשלומים חודשיים. הלוואה שנייה ע"ס 10 מלש"ח מבנק המזרחי 
בריבית משתנה בשיעור פריים 0.8- לתקופת החזר של 15 שנים בפריסה 
לתשלומים חודשיים.  
8. אישור פרוטוקול מישיבת וועדת תמיכות מיום 25/6/2026. מצ"ב.
9. אישור תב"ר מס' 2614 – בדק בית 2026 ע"ס 3,000,000 ₪. המימון: מלוות 
מבנקים ומוסדות אחרים. הפירוט בגוף התב"ר. מצב"ב.
10. אישור תב"ר מס' 2615 – חידוש מבנים – מקיף חדש ע"ש רבין, ע"ס 654,175 ₪. 
המימון: 552,500 ₪ השתתפות משרד החינוך. 100,675 ₪ מלוות מבנקים ומוסדות 
אחרים. הפירוט בגוף התב"ר. מצ"ב.
פרוטוקול

ד. אבן צור, רה"ע:
אני מתכבד לפתוח את ישיבת מועצת עיר מס' 6. סדר היום. אבל לפני סדר היום אנחנו נמצאים ב-1.7, היה לנו שבועיים של טקסי סיום בבתי ספר ממש מרגשים. היינו בכל בתי הספר ובאמת היה מרגש כי זו תקופה, אלה שסיימו כיתה ו' עברו תקופה מאוד קשה בזמן המלחמה ותקופה מאתגרת גם של הקורונה ובכל זאת ב"ה ההישגים לפי מה שראיתי, העלייה לכיתות מופת והרצון להיות בכיתות מופת בכיתה ז' היה בלתי רגיל לעומת התקופה שהם חוו הילדים האלה. 

ואתה רואה ילדים עם ערכים, באמת יוצאים עם ערכים, גם עם זהות יהודית, אתה גילית את זה כמעט בכל בית ספר. ואני מברך בשמכם את כל מנהלות בתי הספר של העיר, את כל המחנכות ואת כל צוותי החינוך של העיריה בברכת יישר כוח ושיצאו לחופשה נעימה ובטוחה. 

1.  שאילתה של חבר מועצת העיר, מר שלומי קדוש, בנושא הצללת מגרשי הספורט בביה"ס רבין. מצ"ב
ד. אבן צור, רה"ע:
שאילתה של חבר המועצה, אני פותח סדר יום, סעיף ראשון. שאילתה של חבר המועצה, מר שלומי קדוש, בנושא הצללת מגרשי הספורט בביה"ס רבין. 

ש. קדוש:
שנה שעברה דיברנו על זה ורציתי לדעת מה נעשה בנושא. זה משהו שכבר רץ איזה שלוש שנים.

א. אמילוב:
לא בדיוק.

ש. קדוש:
יותר אפילו.

א. אמילוב:
תסביר על מה מדובר. 

ש. קדוש:
אני אסביר. הצללה במגרש ספורט של רבין. הבנתי שהיה איזה תקופה שראש העיר רצה לעשות שם סולארי, נכון? מה נעשה עם זה? 

ד. אבן צור, רה"ע:
זהו? טוב. אנחנו ניגשנו לקול קורא לפני חצי שנה או שנה של משרד האנרגיה לקבלת קול קורא שהובטח שנקבל אותו. משום מה העדיפו ערים אחרות כי התקציב היה מוגבל. והובטח לנו שהשנה' עוד מעט יהיה קול קורא, הובטח לנו שאנחנו השנה נכנס לקול קורא הזה תקציב לנושא של האנרגיה וגם ההצללה הזאת אני יכול לעשות אותה מבדים וזה, אבל זה לא אפקטיבי,

ש. קדוש:
מבחינת הזמן שלקח עדיף היה לעשות להם מבד.

ד. אבן צור, רה"ע:
ועדיף לנצל את זה לטובת האנרגיה, גם יחסכו חשמל וגם הכסף בכל מקרה ילך לבית ספר ולא אלינו, ככה שזה יחזק אותם. אני לא רוצה לעשות פעמיים.

א. מנחם:
לא הבנתי מה הרעיון של התוכנית, 

ד. אבן צור, רה"ע:
יש מגרש גדול של כדורסל וכדורגל קטן בתוך רבין. 

(מדברים ביחד)

ד. אבן צור, רה"ע:
אני לא יכול לדבר עם עשר אנשים. אז יש שמה מגרש די גדול והם מבקשים, גם הועד של ההורים נפגשו איתי וגם חבר המועצה שלומי קדוש קיבל פניה גם הוא מההורים שרוצים להצליל את זה וגם מנהלת בית הספר רוצה להצליל את זה, כי באמת יש ימים חמים מאוד שאי אפשר להתאמן, למרות שברבין ב"ה יש אולם ספורט ויש המון מקומות מוצללים. 


המקום הזה אנחנו אמרנו חבל, בואו ננצל אותו לחסכון באנרגיה, לשים שמה סולארי. ושנה שעברה היינו צריכים לזכות בקול קורא ולא זכינו והשנה הובטח לנו שאנחנו נזכה. 

א. מנחם:
בסדר. אז הרעיון הוא משהו סולארי.

ד. אבן צור, רה"ע:
אז למה שלא ננצל את הכסף הזה? ללכת לעשות עכשיו מבד ואחרי זה נקבל ועוד פעם לפרק, חבל על הכסף, זה כסף ציבורי, זה לא כסף שלי. אנחנו נעשה את זה ב"ה בקול קורא הבא. 

י. אוחנה:
רק תוספת אחת. הגשנו כבר את הקול קורא השני לשנה הזאת. 

ש. קדוש:
בסדר. אוקי. תודה.

א. ווסקו:
אם אפשר רק להוסיף, אני רוצה לחזק את חבר המועצה שלומי קדוש ולהגיד שבגלל שמדובר בבריאות של הילדים אני לא הייתי מחכה. אני לא הייתי מחכה.

ד. אבן צור, רה"ע:
20 שנה בי"ס,
א. ווסקו:
זה לא עכשיו מדובר פה בתקציבי עתק לעשות סככות.

א. אמילוב:
לא הבנתי. זה לא בריאות. 

ד. אבן צור, רה"ע:
29 שנים בי"ס רבין היה והשמש טובה לגוף, לבריאות.

(מדברים ביחד)

א. מנחם:
אבל יש מענה באולמות ספורט. הוא אומר לך יש אולמות ספורט ממוזגים. אז מה הבעיה?

א. אמילוב:
אז בוא נתחיל בי"ס אחד, 

א. ווסקו:
דוד, עבר עוד שנה, ואם לא יהיה שנה הבאה אז עוד פעם נגיש שאילתה?

ש. קדוש:
לא, אבל זה הרבה כסף.

א. ווסקו:
מסכים איתך. בסטנדרט, מה שצריך לקום,

ד. אבן צור, רה"ע:
30 שנה קיים בי"ס רבין, הכל בסדר. ילדים לא חלו ולא היתה בעיה,

א. ווסקו:
איך אתה יודע? יש אנשים שהם חולים.

ד. אבן צור, רה"ע:
לא קיבלתי שום מידע מאף הורה שבגלל השמש הוא נהיה חולה. לא קיבלתי 30 שנה.

א. ווסקו:
אתה מודע לזה אבל שהקרינה של השמש,

ד. אבן צור, רה"ע:
אני מודע. 

א. ווסקו:
גורמת לסרטן,

ד. אבן צור, רה"ע:
אני מודע לכל ויש לנו את זה בכל בתי הספר ובכל בתי הספר יש את זה. אנחנו נעשה הצללות בכל בתי הספר. הכל בסדר. תירגע. הכל בסדר. יש אולם ספורט, מי שרוצה לעשות ספורט שמה ויש מגרשים שהם מוצללים שמה ויש הרבה מדשאות עם עצים ומי שרוצה להיות בצל, בצל, ומי שרוצה לשחק.


עכשיו יש חודש אחד קיץ בכל החורף שאנחנו מדברים עליו. זה חודש יוני, אחר כך הם יוצאים לחופש כולם. אז להירגע, אנחנו נעשה את זה לפי התקציב, לפי סדר עדיפויות. אם תגידו לי לתת שיעורי עזר בכסף הזה לתלמידים או לעשות הצללה, אני מעדיף לתת שיעורי עזר לחלשים, יותר טוב. זה הכל ענין של סדר עדיפויות. זהו. תודה. קיבלתם תשובה. 

2.  הצעה לסדר היום של חבר מועצת העיר, מר שלומי קדוש, בנושא התקנת מצלמות אבטחה ברחבי העיר/מצלמות חנייה "30 זוז". מצ"ב
ד. אבן צור, רה"ע:
סעיף 2. הצעה לסדר יום של חבר מועצה, שלומי קדוש, בנושא התקנת מצלמות אבטחה ברחבי העיר/מצלמות חניה "30 זוז". מצ"ב. כן.

ש. קדוש:
אני חיברתי את זה ביחד. אני רוצה להגיד משהו. ביולי אוגוסט, כל פעם שאנחנו נכנסים ליולי אוגוסט, וזה כבר שנים, ואני חושב שאת ההצעה הזאת הגשתי גם לפני שתי קדנציות. 


עכשיו ברצינות, יולי אוגוסט אתם יודעים את זה, יש את זה גם בערים אחרות. יש המון המון מקרים של ונדליזם. עכשיו אני, כדאי מאוד לבדוק את הנזקים ואני יודע שהם נאמדים במאות אלפי שקלים כי כל מקום שאני הולך,

א. אמילוב:
איפה? 

א. ווסקו:
בכל הפארקים, מה זה?

ש. קדוש:
שניה, שניה.

א. אמילוב:
מאות אלפי שקלים?

ש. קדוש:
כן. כן, אני אומר לך מאות אלפי. תבדוק את זה. המנכ"ל יכול לבדוק את זה.

ד. אבן צור, רה"ע:
אוקי. מה?  

ש. קדוש:
אני אומר תקשיב, היה אז גם נתנו אומדן, יכול להיות שהאומדן הזה עלה, מאז בטוח שהוא עלה. אבל אני מאמין שמדובר, מדובר בכמה מאות אלפי שקלים לרשת במקומות מרכזיים ולחבר לחדר בקרה. 


כל פעם, כל פעם אנחנו מגיעים לכל קיץ ויש אני אומר לך ונדליזם ברמות. הוא יודע, הוא יגיד לך גם באיזה נקודות. 

י. אוחנה:
יצא מכרז, 

ש. קדוש:
שניה, שניה רגע. עכשיו למה חיברתי את זה עם ה-"30 זוז"? אנחנו עושים פרויקט מסוים. דרך אגב לא רק בעלי העסקים מבסוטים ממנו, גם התושבים מבסוטים ממנו, שיכולים לרדת לדואר או לקנות לא יודע מה, סיגריות או לא יודע ולהיכנס לאוטו ולהמשיך לנסוע בלי לשלם, להפעיל פנגו.


עכשיו עשינו את זה ולא שמנו מצלמות. מדובר בסך הכל, יוסי יודע, בכמה חניות, אני יודע, 12 חניות בכל העיר במרכזים מסחריים. זה גם אי אפשר לאכוף את זה. זה מקשה על הפיקוח. במקומות שעשינו אומרים שלא סיימנו את העבודה.
א. ווסקו:
אי אפשר לאכוף את זה.

ש. קדוש:
אפשר לאכוף את זה עם מצלמה,

א. ווסקו:
לא, בלי המצלמה אי אפשר.

ש. קדוש:
אפשר לאכוף את זה, אפשר אבל אנחנו מטרטרים את הפקחים.

(מדברים ביחד)

א. ווסקו:
בן אדם יעמוד יגיד לך,

ד. אבן צור, רה"ע:
יאללה דיון. 

ש. קדוש:
שניה, חבר'ה. אם הוא נותן דוח וחוזר אחרי שעתיים, אפשר. אבל זה טרטור של הפיקוח,

ד. אבן צור, רה"ע:
הכי טוב לא לשאול את הנהג, לשאול את המכונית אם אפשר לתת או אי אפשר לתת.

ש. קדוש:
אז זהו, מבחינת, תקשיב, אני לא רוצה להיכנס מבחינה משפטית, אני יודע גם שליעקב יש מה להגיד בזה, אבל זה לא הענין. הענין הוא שאנחנו מתחילים משהו, לגמור אותו, לסיים אותו ולעשות ולגרום להרבה הרבה הפסדים של כספים יעלה כמה מאות אלפי שקלים. בוא נכנס,

ד. אבן צור, רה"ע:
שלומי, שלומי,

ש. קדוש:
ונעשה את זה. זה קיים בכל הערים כבר.

ד. אבן צור, רה"ע:
שלומי, בוא אני אשתף אותך בקבלת החלטות. 

ש. קדוש:
אני חשבתי שאני שותף בקבלת החלטות. 

ד. אבן צור, רה"ע:
לא, אתה שותף אבל אנחנו דיברנו בינינו על זה ואתה חוזר על זה בכתב. אבל אני,

ש. קדוש:
אני לא זוכר שדיברנו.

ד. אבן צור, רה"ע:
אני אזכיר לך.

ש. קדוש:
אני לא זוכר.

ד. אבן צור, רה"ע:
כל פעם בא איזה בעל קיוסק אלי כשהוא רואה שאין מענה מבחינת ההנדסה, מבחינת התנועה, מבחינת הכל, הוא פונה אליך ואז אולי יבוא עזרו ממך, ואז אתה בא אלי עם אותה בקשה שהם ביקשו ממני. אבל אם אין מענה מבחינה תנועתית, מבחינת, 

ש. קדוש:
אני מדבר על הדוחות.

ד. אבן צור, רה"ע:
לא, לא, מבחינת חוקי תנועה לעמוד ולנסוע שמה, יכול להיות שבשד' ירושלים זה קשה מאוד, מבחינת משטרת ישראל לא רוצה שפה יחנו ויסעו. חנה וסע לקנות סיגריות, אתה עוצר, 

ש. קדוש:
זה קיים. זה עובד. 

ד. אבן צור, רה"ע:
קיים בלחץ שאתה גרמת על המקומות האלה. אתה יודע את זה הרי, בינינו.

ש. קדוש:
ממש לא. קיים, עובד. 

ד. אבן צור, רה"ע:
אתה אומר 12 מקומות. אם תמצא 2 מקומות כאלה אני, בבקשה.

ש. קדוש:
בוא אני אביא לך אותם לישיבת מועצה.

ד. אבן צור, רה"ע:
תן לי. תן לי.

עו"ד שבת:
מה 12? יש בויצמן, יש בבן צבי בקיוסק, יש,

ש. קדוש:
סליחה, תן לי.

ד. אבן צור, רה"ע:
יעקב שבת, החנה וסע הזה הוא קיבל את ועדת תנועה, ועדת תחבורה, אישורים, הכל?

ש. קדוש:
בטח שכן. למה לא? 

ד. אבן צור, רה"ע:
כן?

ש. קדוש:
כן.

ד. אבן צור, רה"ע:
אז למה לא שמים דוחות עליהם?

ש. קדוש:
שמים, אבל אני אומר לך שקשה לעבוד כי אין מצלמות. 

י. אוחנה:
שניה, שלומי שניה. אנחנו מקפידים להחזיק את חנה וסע, זה בסדר. אתם אישרתם תב"ר לפרויקט מצלמות. 
דובר:
יוצר הרתעה.

י. אוחנה:
שניה, אני נותן לכם את כל האינפורמציה. יצא מכרז. היה סיור קבלנים, אנחנו בשלב של השאלות של המתמודדים במכרז לקבל תשובות. המכרז צריך להסתיים בערך עוד שבועיים וחצי מהיום.

ש. קדוש:
למה, למצלמות?

י. אוחנה:
כן. מצלמות וחומרה, תוכנה. מצלמות לבד לא יעזור. 

ש. קדוש:
אז יש, מה אתה רוצה? אז למה אתה אומר שזה לא,

ד. אבן צור, רה"ע:
בסדר. אבל אתה לא עדכנת אותו כשהוא הגיש הצעה שאין צורך בהצעה לסדר יום?

ש. קדוש:
לא, הוא לא עדכן אותי. היה מעדכן אותי, הכל בסדר. לא עדכן אותי.

י. אוחנה:
אבל דיברנו כבר, 

ש. קדוש:
כמה זמן יהיו מצלמות? 

י. אוחנה:
שניה, ברשותך. הרעיון שלך של החנה וסע עלה הרבה פעמים, גם דיברת איתי באופן אישי ואמרת לי תשמע יוסי, פה דהה הצבע, פה זה, רצנו תיקנו, הכל בסדר. הענין של המצלמות דנו על זה בישיבה, הסברתי לכם על התב"ר, הסברתי לכם שאנחנו חלוקים על חומרה ותוכנה, כי מצלמה אם אין לך מחשב שיודע להחזיק אותה, שווה כלום. בסדר?


האומדן של המכרז זה בערך 700 אלף שקל. היה סיור קבלנים. עכשיו זה שלב של שאלות של מתחרים. המכרז ייסגר ואז ועדת מכרזים תשב ויכול להיות שנקבל בפחות מ-700 אלף שקל.

ד. אבן צור, רה"ע:
התשובה מספקת? 

ש. קדוש:
יהיה גם את ה-"30 זוז"? זה מה שאני שואל. 

י. אוחנה:
בע"ה. חכה, בע"ה. קודם כל שלב ראשון של המכרז זה חומרה ותוכנה, לפני מצלמות פיזיות.

ש. קדוש:
תקשיב, אבן צור, אני אגיד לך את זה לסיום. מספק, לא מספק. אנחנו עושים פרויקט ראשון, הפרויקט עובד. אתה רוצה אני אביא לך את האנשים,

ד. אבן צור, רה"ע:
בסדר גמור.

ש. קדוש:
אבל אם אנחנו לא מסיימים אותו אנחנו עושים חצי עבודה, אתה יודע מה זה גורם לתושבים. 

ד. אבן צור, רה"ע:
לפני שאתה הגשת את ההצעה יכולת לפנות אליו מה קורה עם המצלמות, הוא היה מעדכן אותך שהיה מכרז והיה סיור קבלנים והכל. 

ש. קדוש:
אני פונה אליו באלף ואחד נושאים. אם הייתי פונה אליו על עוד נושא אחד אז כנראה הייתי זה,

ד. אבן צור, רה"ע:
יש הרבה נושאים שאתה פונה?

ש. קדוש:
המון נושאים. אני חלק הולך אליו וחלק הולך אליך.

ד. אבן צור, רה"ע:
בסדר גמור. 

ב. בן דוד:
אני יכול להוסיף משהו?

ד. אבן צור, רה"ע:
רגע, רק שניה. התשובה מספקת אותך?

ש. קדוש:
כן. מר בן דוד.

ב. בן דוד:
בענין מה שהוא אמר על נושא הונדליזם, רציתי להגיש הצעה לסדר אבל לא הספקתי מבחינת הזמן מסיבות אישיות. אני רציתי לדבר על הנושא של יולי אוגוסט, כל החופש הגדול. וזה דבר שאני בטוח שכולם פה יהיו ביד אחת ובדעה אחת.


כל הנושא של האכיפה ופיקוח והשיטור דעה אישית שלי בלילות, לא מדבר על מהלך היום, שחובה לתגבר את הפיקוח, חובה לתגבר את השיטור, את המתנדבים. זה ימנע המון המון דברים במהלך הקיץ הזה. 

ד. אבן צור, רה"ע:
בסדר גמור.

ג. פולנסקי:
אפשר עוד משהו קטן לנושא המצלמות שהוא אמר,

ד. אבן צור, רה"ע:
כן.

ג. פולנסקי:
אם אנחנו כבר לוקחים בחשבון תכנון, יש גם את הנושא הזה של החניות האדומות ליד בתי הספר. גם שמה לא מתבצעת אכיפה, קשה לדעת מה קורה, מתי האוטו מפנה, מתי הוא נכנס. אז אם לקחת את זה בחשבון זה יהיה טוב.

ד. אבן צור, רה"ע:
טוב. 

י. אוחנה:
ראש העיר, נקודה אחרונה בסוגיה הזאת. היתה כתבה בדה מרקר השבוע, יש עתירה נגד עיריית תל אביב לכל הנושא של הנשק וסע. נשק וסע היינו באוויר. לגבי חנה וסע יש, הגיעה תביעה ייצוגית נגד עיריית תל אביב. מוטל בספק האפשרות הזאת של העיריה לשים מצלמה בחנה וסע ולתת את הדוח האלקטרוני. זה לא כזה פשוט. זה כרגע במדוכה של בית המשפט. 

א. ווסקו:
אני רק מזכיר לכם אבל שאנחנו בהצעה לסדר שהעלינו למצלמות אתם הצבעתם נגד. אז עכשיו כאילו מביאים את זה כהצעה חוזרת ומצביעים בעד, 

א. אמילוב:
טוב. יש לי גם נושא אחר, לדבר על אשכול הפיס.

ד. אבן צור, רה"ע:
מה זה משנה? רגע, ווסקו, מה זה משנה מי?

א. ווסקו:
לא משנה. לא משנה. 

ד. אבן צור, רה"ע:
אתה בכל מקרה בפייסבוק אומר אתה עשית הכל בעיר. אז מה זה משנה מי הציע, מי לא הציע?

א. ווסקו:
אתה יודע מה? אתה צודק. אתה צודק. אנחנו בשנת 2026, אם בג'סר א-זרקא יש מצלמות, הגיע הזמן שגם פה יהיה.

ש. קדוש:
מה שהוא אמר שלא עובד הנשק וסע הזה, אפשר לעשות אבל, אתה יודע, בבתי ספר שיהיו הורים, יש את זה בנשר ראיתי, עם חליפה והורים את זה. 

ש. בר-אבוחצירא:
כן, צריך לגייס את ההורים. זה לא פשוט. 

ג. פולנסקי:
לא, הקטע שאם בלילה מחנים שם ובבוקר לא מפנים את הרכבים בזמן, אז אנחנו בבעיה. 

ש. בר-אבוחצירא:
לא, זה הפיקוח צריך.

ג. פולנסקי:
אם המוקד היה רואה שיש מכוניות מהלילה, מזמין פיקוח,

עו"ד שבת:
כל בוקר יש סבב,
א. מנחם:
יש שילוט שאסורה החניה,

עו"ד שבת:
סיבוב של הפיקוח בכל בתי הספר 7 בבוקר על כל,

א. מנחם:
יוסי, מה שהם אומרים,

א. ווסקו:
וואלה תשמע, שכנעת אותי, עכשיו שכנעת אותי שעובדים פה בצורה הכי עקומה שיש. שבמקום שתהיה מצלמה שתסתכל והמוקדנית תגיד תשלחו אותו רק לפה ולא לכל, 

א. מנחם:
מה שהם אומרים שמחנים הדיירים בלילה ובבוקר כשבאים התלמידים הרכבים, 

א. ווסקו:
ככה אתם עובדים. 

(מדברים ביחד)

ד. אבן צור, רה"ע:
כשאתה תהיה ראש עיר תאמין לי יהיה מצלמות בכל גן ילדים ובכל בית ספר שהוא יכוון את הפקח לאיפה ללכת. אבל מה לעשות?
א. ווסקו:
בע"ה עם התקדמות הטכנולוגיה הדברים האלה יהיו.

ד. אבן צור, רה"ע:
מה לעשות שלא במוצקין ולא בביאליק ולא באתא ולא בחיפה מה שאתה אומר קיים.

א. ווסקו:
בטח שכן.

ד. אבן צור, רה"ע:
אז תעזוב אותך. 

א. ווסקו:
בטח שכן.

ד. אבן צור, רה"ע:
בסדר. 

א. ווסקו:
אני ראיתי. מה זאת אומרת?

ד. אבן צור, רה"ע:
אתה ראית הכל, אבל אין כלום. שאלתי את כולם. 
א. ווסקו:
הייתי וראיתי. חדר בקרה עם מסכים, עם מצלמות,

ד. אבן צור, רה"ע:
כן, כן. בטח. ויצא פקח שם דוח.

א. ווסקו:
מוקד 24/7. לא יצא, אבל זה שיטת עבודה. 

ד. אבן צור, רה"ע:
די. יאללה.

ש. קדוש:
למה מה, בכל מקום עובדים כמו שצריך? זה שיטת עבודה. יש לך מצלמה על כל בית ספר, על כל זה,

ד. אבן צור, רה"ע:
לא, אבל הוא אומר שזה קיים. אז בבקשה שיראה לי שקיים, אני אלך לטייל איתו. 

א. ווסקו:
קיים. קיים.

ד. אבן צור, רה"ע:
ואז מה תגיד? 

ג. פולנסקי:
אז תכניס. תהיה היוזם, תהיה החדש שמכניס את הדברים.

ד. אבן צור, רה"ע:
בסדר. כנראה שזה לא יהיה היום. 

ג. פולנסקי:
זה לא בעיה. זה דברים קלים, זה תפעול. זה ניהול ותפעול.
3.  הצעה לסדר היום של חברת מועצת העיר, גב' ילנה גיטמן, בנושא ביצוע עב' ניקיון בבתי הספר ע"י התלמידים. מצ"ב
ד. אבן צור, רה"ע:
טוב. סעיף 3. אתה רואה? זה לא נגמר כשממשיכים לדבר.
ג. פולנסקי:
נו, בשביל מה אנחנו פה?

ד. אבן צור, רה"ע:
סעיף 3.

ג. פולנסקי:
בשביל לדבר. בשביל לדון. מה זה?

ד. אבן צור, רה"ע:
הצעה לסדר יום של גב' ילנה גיטמן. בבקשה.

י. גיטמן:
אני אתחיל מרחוק. הנכד שלי עכשיו גר בסלובקיה והוא בגיל 3,5. בגן ילדים שלהם מלמדים אותם לחלק זבל בתוך השקיות בצבע של פחים. אז מה שאני מציעה, אני לא צריכה פה בבתי ספר, בגנים גם, אני לא אגיד שיתחילו ללמד ילדים לקלף זבל, אבל בבתי ספר לעשות יום אחד בחודש נגיד, להפריד, שינקו את השטח בית ספר או ליד הבית ספר. קודם כל זה,

ד. אבן צור, רה"ע:
חינוכי. 
י. גיטמן:
חינוכי. דבר שני זה הבראה לעיר ויכול להיות שזה גם יפסיק את הקצת ונדליזם כי הם יבינו כמה זה קשה לנקות. 

ד. אבן צור, רה"ע:
מקבל את ההצעה, אני מעביר את זה לאגף החינוך ולוועדת החינוך שיבדקו עם משרד החינוך מאיזה גיל אפשר להוציא ילדים לעשות ניקיון בהתנדבות ולבדוק את זה מבחינה מעשית אם יש אישור לזה.

עו"ד שבת:
ראש העיר, בחופי הים זה נעשה כל שנה. 

א. אמילוב:
קק"ל עושה כל שנה. כל שנה קק"ל דרך בתי הספר יום ניקיון. 

(מדברים ביחד)

ד. אבן צור, רה"ע:
אז זה קיים.

א. אמילוב:
גם בבתי ספר עושים את זה.

ד. אבן צור, רה"ע:
זה קיים ואנחנו נמשיך את זה יותר חזק. בסדר? תודה. 

ג. פולנסקי:
אבן צור, כל הכבוד. אני באמת רוצה להגיד לך שהחלטת פתאום לעבוד הפוך. למה ישיבה קודמת אנחנו הצענו, העלינו הצעה לסדר בנושא הנצחה, אמרת לא, אי אפשר, זה חייב קודם כל לעבור בועדה ואחרי זה אישור של המועצה. פה החלטת לעבוד הפוך. 

א. אמילוב:
אבל יש את זה. 

ד. אבן צור, רה"ע:
אבל פה זה כבר קיים. היא נכנסה למשהו קיים.
ג. פולנסקי:
לא, פתאום אתה בא אין בעיה, אני אביא את זה לוועדה ואני מאשר את זה כבר. אז כל הכבוד לך.

ד. אבן צור, רה"ע:
כשתהיה בקואליציה אולי זה יהיה ככה. 

ג. פולנסקי:
יפה.

ד. אבן צור, רה"ע:
ככה זה, מה לעשות? 

ג. פולנסקי:
הכל בסדר.

ד. אבן צור, רה"ע:
אתה באופוזיציה ורוצה לקבל מתנות.

ג. פולנסקי:
אני רק אומר כשיצאנו אחרי זה ודיברנו בינינו באוירה טובה,

ד. אבן צור, רה"ע:
אתה רוצה ליהנות משני העולמות, אני לא נותן ליהנות משני העולמות.

א. ווסקו:
רגע, אז אתה מודה שהיא בקואליציה?

ד. אבן צור, רה"ע:
תהיו בקואליציה, בבקשה.

א. ווסקו:
לא, אתה מודה שהיא בקואליציה?

ד. אבן צור, רה"ע:
לא. היא יו"ר ועדת ביקורת עניינית. יש אופוזיציה עניינית ויש לא עניינית. 

א. ווסקו:
אנחנו הכי לא ענייניים, אתה צודק.

ד. אבן צור, רה"ע:
הכי לא ענייניים. לך תבדוק את הפייסבוק שלך ותראה כמה אתה לא ענייני וכמה אתה יוצא מצחיק שמה.

א. ווסקו:
אני יוצא מצחיק?

ד. אבן צור, רה"ע:
כן. כי אתה בונה את העיר אתה אומר. 

א. ווסקו:
אני רואה. אני רואה. 

ד. אבן צור, רה"ע:
אתה אופוזיציה ובונה את העיר. זה עוד לא ראיתי איך אופוזיציה בונה את העיר.

א. ווסקו:
אני בינתיים רואה על מה צוחקים, את מי לוקחים ברצינות ואת מי לא.

ד. אבן צור, רה"ע:
בסדר, התוצאות יגידו בסוף. 

א. ווסקו:
אני יודע דבר אחד שמאז שאני נכנסתי לפה דברים מתחילים להתקדם.

ד. אבן צור, רה"ע:
ב"ה, אז תמשיך להיות באופוזיציה.

א. ווסקו:
על זה אי אפשר להתווכח. 

ד. אבן צור, רה"ע:
תמשיך להיות באופוזיציה, ככה תקדם עוד יותר. לאט לאט זה מתקדם.

א. ווסקו:
תקשיב, כשאני אחליף אותך הדברים יטוסו. יטוסו קדימה.

ד. אבן צור, רה"ע:
איך תחליף? אין לך שום סיכוי בעולם. 

א. ווסקו:
בוא נראה. בוא נראה.

ד. אבן צור, רה"ע:
טוב. 

4.  הצעה לסדר היום של סגן ראש העיר, מר אדם אמילוב, בנושא שיפור התדמית של ביה"ס "רודמן". מצ"ב
ד. אבן צור, רה"ע:
סעיף 4. הצעה לסדר יום. תמשיך לחלום, זה טוב לחלום. סעיף 4,

א. ווסקו:
למה אתה אומר לילדים בבתי ספר,

ד. אבן צור, רה"ע:
מר אדם אמילוב, בבקשה.

א. אמילוב:
סיימתם?

ד. אבן צור, רה"ע:
כן.

א. אמילוב:
טוב. הייתי עשרה ימים בבלרוס, זה מי שלא היה, זו מדינה סובייטית עוד נשארה, היתה ונשארה ואני מאוד נהניתי,

ד. אבן צור, רה"ע:
לא עצרו אותך?

א. אמילוב:
כן, עצרו. איך ידעת? 

ד. אבן צור, רה"ע:
אם אתה אומר סובייטית,

א. אמילוב:
נכון. נכון. מאוד מאוד בדקו למה אני מישראל באתי לשמה. מאוד בדקו, בדקו גם כיסים, הכל. כמה דולרים הבאתי, הכל בסדר. למה אני מספר? היה לי טוב מאוד, נשמתי אויר טוב, ממש אוירה טובה מאוד. איך שחזרתי ההודעה הראשונה שאני קיבלתי מהורה של תלמיד,

ד. אבן צור, רה"ע:
הוא רוצה לעבור מרודמן, 

א. אמילוב:
כן, הם בתהליכים העברה במקום רודמן לרבין. אתם לא יודעים איך נפלתי. באמת, אנחנו פוליטיקאים, כל פוליטיקאי חי ונושם מבעיות שהוא פותר אותם. אם אף אחד לא פונה אלינו, אנחנו גם לא נקבל קולות. אנחנו חיים מהבעיות.


אבל יש בעיות שאנחנו ממש לא יכולים לפתור אותם ואני חושב שאנחנו בנושא של רודמן הגענו למצב שהבעיות האלה לא עוזרות לנו לפוליטיקאים, להיפך. אנחנו מקבלים נזק. אנחנו עברנו כבר שלב שאנחנו ממש יכולים לעזור לאחד, שניים, לא יודע, אחר כך לבקש עזרה בזמן הבחירות.  אבל עכשיו כל כך הרבה פניות לא ראיתי, ומשנה לשנה זה לא נהיה יותר קל. אתה גם מרגיש את זה, לא רק אני מרגיש. 

ב. בן דוד:
צריך לעשות את זה גורף. כמו שהיינו בוועדת חינוך ודיברנו על זה, לעשות את זה חד וחלק. 

א. מנחם:
עשינו על רודמן ישיבה שלמה.

ב. בן דוד:
גורף, אין העברות לרבין וזהו. ואז לקדם את רודמן, להרים אותו.

א. אמילוב:
אני לא חושב, תקשיב, אני עכשיו יכול, 

י. גיטמן:
אבל למה הם לא רוצים, כאילו אתה צריך לדעת מה הבעיה קודם. 

ב. בן דוד:
אני מבין. עוד פעם אנחנו דיברנו על זה בוועדת חינוך. זה מובן. יש הורים ששמים ילד מכיתה, מכניסים אותו מהיסודי לעל יסודי, מכיתה ז', הם רוצים רצף,

א. אמילוב:
גם את זה. גם את זה. זה אחד הבעיות.

ד. אבן צור, רה"ע:
פתרתי את הבעיה הזאת. אני יודע מה,

א. אמילוב:
לא, זה אחד הבעיות. 

ד. אבן צור, רה"ע:
אבל בואו ניתן לו להשלים, חבר'ה. בוא תשלים את ההצעה.

א. אמילוב:
חבר'ה, זו הצעה ראשונה שלי מאז שהייתי באופוזיציה אצל סיסו, 

א. מנחם:
אתה רוצה שיפור תדמית. איך משפרים את התדמית? בוא תהיה קונקרטי. 

(מדברים ביחד)

א. אמילוב:
אני לא חושב שיש מצב הפוך שמישהו רוצה במקום רבין ללכת לרודמן. 

א. מנחם:
אין מצב.

א. אמילוב:
אין מצב. 

א. מנחם:
מה, איך אנחנו משפרים תדמית? בוא נהיה קונקרטיים.

א. אמילוב:
אי אפשר במילה אחת, שתיים ובעצה אחת ולספר הכל. יש אותן בעיות גם אני חושב בין בית ספר אלמוגים ואמירים, שרובם רוצים לאלמוגים ולא לאמירים. ויש עוד אותן בעיות עם ימית ואלונים.

ד. אבן צור, רה"ע:
אין ימית יותר, סגרנו. 

א. אמילוב:
זה לא רק תלוי, חבר'ה, יש לי בעיה של איך קוראים לו? אני לא יכול,

ד. אבן צור, רה"ע:
קשב וריכוז.

א. אמילוב:
נכון, קשב וריכוז. אני גם נותן לכולם לדבר. יש שלושה מצבים של בית ספר. אחד רודמן רבין. שני אלמוגים ואמירים. שלישי זה ימית מול הזה. אני לא אכנס ולא אתחיל עכשיו להיכנס ולפרט מה אני חושב למה יש בעיות, אף על פי שאני חושב שאני יודע. 


אבל בנושא של רודמן הוא הכי קריטי. הכי קריטי. ומה לעשות, לפי דעתי יש כמה בעיות. גם חברים אני חושב שגם יכולים להוסיף על הבעיות. הבעיה המרכזית זה מבנה הפיזי שלו, המצב הפיזי שלו, שלא היה שמה שיפוץ, אני לא יודע, 20 שנה, 30 שנה, לא יודע. אני לא יודע. אני לא רוצה להיכנס.

ד. אבן צור, רה"ע:
אוקי.

א. אמילוב:
יש שמה גם חלק מהבית ספר שהיינו נותנים אותו לנוער, כן? השתמשו נוער. כשהם יצאו המבנה הזה נשאר שמה מאוד עזוב והמצב שלו ממש קשה. אני שומע גם מעובדים, יש שמה עכברים, יש שמה כל מיני, אני לא צוחק, 

ד. אבן צור, רה"ע:
אמרתי לך משהו?

א. אמילוב:
כאילו אני ממציא. לא ממציא. המצב שלו ממש קשה. מצב גם בנושא של האולם ספורט, אנחנו כל שנה פה מדברים שנה הבאה בירושלים. כמו שדיברנו על זה כשהיינו בחוץ לארץ שנה הבאה בירושלים, גם אנחנו אומרים, כל פעם אנחנו נפגשים פה, שיראל עושה לנו ועדת חינוך, אנחנו מעלים את הנושא של רודמן, אומרים שנה הבאה יהיה לנו אולם ספורט.


אני, באמת אני כל פעם שאנחנו מדברים על זה, כל פעם בכל הועדות אני כל פעם אני מאמין. גם עכשיו אני מאמין שבע"ה אולי שנה הבאה הבעיה הזאת תיפתר.


שתיים, חוץ מפיזי, כמה מנהלים התחלפו אני חושב שבעשר שנים האחרונות? 3 או 4 אם אני לא טועה. זה שתיים.


שלוש, אני חושב שההפרדה בין בית ספר רודמן ורבין לא עושה לנו טוב. ממש, אין לנו במערכת, זה לא מערכת אחידה. לא מדברים באותה שפה גם מקצועית, גם חברתית. זה גם כן לא כל כך עושה טוב.

שלוש, כשאנחנו הפרדנו, השארנו רק שמה רק חטיבה, גם זה עשה בלגן. כל פעם הם אומרים שגם ככה אנחנו מגיעים לרבין, למה אנחנו נהיה שנתיים, שלוש ואחר כך עוד פעם צריכים לעבור? וכל מעבר בין בית ספר לבית ספר זה גם כן, זה איזה טראומה.

א. מנחם:
משבר לילדים.

א. אמילוב:
משבר. לכן אני חושב שאנחנו כל פעם כאילו אומרים בואו, נותנים לעצמנו אולי שנה הבאה ישתפר, ישתפר. זה לא משתפר לצערי. צריכים באמת לעשות איזה חשיבה, אני היום הגעתי, הצעתי את הנושא אבל אני לא חושב שפה עכשיו במליאה אנחנו יכולים לטפל בנושא הזה. 
ד. אבן צור, רה"ע:
אז למה הצעת?

א. אמילוב:
כי נתחיל לעשות. 
ד. אבן צור, רה"ע:
אנחנו לא יכולים לטפל. 

א. אמילוב:
אני לא אמרתי אנחנו לא יכולים לטפל.

ד. אבן צור, רה"ע:
אמרת.

א. אמילוב:
אני עכשיו אמרתי, 

ב. בן דוד:
ב-6.8 יש ועדת חינוך.

א. אמילוב:
גם שמה לא נכנס הנושא הזה.

א. מנחם:
ישבנו על זה 3 שעות.

ב. בן דוד:
שנה שעברה דיברנו על זה.

א. מנחם:
היו המלצות דרך אגב מה לעשות והן לא קוימו. 

ג. פולנסקי:
אבל לא בוצע כלום. אמרנו שנצא באיזה פרויקט הסברה, נשנה את התדמית. לא קרה כלום.
א. מנחם:
אנחנו המלצנו לבחור יועץ אסטרטגי,

א. אמילוב:
לא הבנתי. למה אני הצעתי?

ד. אבן צור, רה"ע:
לא, אם אתה אומר שבין כה זה לא יתן כלום,

א. אמילוב:
לא אמרתי, אמרתי אני מאמין שגם שנה הבאה, מראש אמרתי אני מאמין שגם בשנה הבאה,

ד. אבן צור, רה"ע:
טוב. זהו? סיימת?

א. אמילוב:
לא. 

ד. אבן צור, רה"ע:
בוא תמשיך. סליחה, בואו ניתן לו להמשיך.

א. אמילוב:
או שאם אני אומר דברים לא,

ד. אבן צור, רה"ע:
לא, לא, אתה אומר דברים, רק תמשיך. חבל,

א. אמילוב:
בסדר, אתם התחלתם, לא אני. 

ד. אבן צור, רה"ע:
הלאה.

א. אמילוב:
גם דיברתי על נושא של מנהל גם כן שמתחלף המנהל,

ד. אבן צור, רה"ע:
אמרת את זה, 4 מנהלים התחלפו.

א. אמילוב:
כן. אני חושב שכשמנהל בא עם המנהיגות שלו הוא בונה  תוכניות לטווח ארוך. אני לא חושב ש-3 שנים זה טווח ארוך וכשמתחלף כל 3, 4 שנים מנהל זה לא עושה טוב. לא רק שמתחלפים מנהלים, מתחלפים לא מנהלים טובים. אני לא בין המנהלים שבוחר, אני גם כן נותן כל הזמן לראש העיר או למובילי הנושא להחליט מי יהיה מנהל. 


מה שאני מציע, אחד הדברים שוב פעם לחזור לאותם דברים שאתם דיברתם, אני לא הייתי, יכול להיות שהייתי חולה באותו זמן שדיברתם על הנושא של רודמן, לא הייתי נוכח.


הנושא הזה ממש מפריע לי ובישיבה האחרונה גם ביקשתי משיראל שעוד פעם נקיים דיון בנושא של רודמן. לצערי גם עד עכשיו לא יצא מכל מיני סיבות. לא רוצה להאשים אף אחד, באמת לא מאשים אף אחד, אני מאשים רק את עצמי, בכל דבר שקורה מסביבי או שאיתי אני מאשים רק את עצמי. אני מאשים עצמי שאולי באמת,

א. מנחם:
אז בוא, אולי תהיה עכשיו ועדה,

ד. אבן צור, רה"ע:
רק רגע. בואי שיסיים. אתם סתם קופצים והוא לא מסיים בגלל זה. בוא תמשיך.

א. אמילוב:
טוב. אחד הדברים האפשריים, כן? אני לא אומר, הצעת לי בזמנו כמה תיקים כשדיברנו, כשנכנסנו לקדנציה הצעת לי כל, הצעת לי, אני כל הזמן אמרתי לא. אני גם כן לא אגיד אם אתה תגיד קח את הנושא של חינוך, תוביל אותו. אני יודע את היכולות שלי, לא שאני לא יכול לקחת את הנושא, אבל אני לא אקח את זה כי נשאר עוד שנתיים, עכשיו תוך שנתיים אי אפשר הרבה דברים לסיים.


אם הייתם, או שאנחנו נקיים באמת ועדה רק בונשא של רודמן, ואתה תהיה בראש הועדה, לא אני ולא שיראל כי בסופו של דבר נושאים תקציביים אתה פה, אתה מנהל. אני הייתי רוצה שאתה תיקח את הנושא, תהיה ועדה שכל חברי המועצה יכולים להיות חברים בה, נזמין גם חברי ועד הורים ושני מנהלים, מנהל בית ספר ברודמן ומנהל בית ספר רבין, אני חושב שזה מספיק.


נביא את הנתונים של כמה תלמידים כל שנה, אני חושב שיורד שמה בבית ספר רודמן, לא יודע, לא מכיר, אבל אני חושב שהמספר תלמידים ברודמן כל שנה יורדת. נביא את המספרים ונחשוב לאן אנחנו הולכים או שאנחנו עוד שנתיים, שלוש נצטרך לסגור או שאנחנו באמת צריכים לעבוד על התדמית של רודמן, להעלות את התדמית ע"י שאנחנו נשקיע בהם. לא תמיד צריך להשקיע בתקציב, לא תמיד, יש כל מיני אפשרויות. 


בית ספר רודמן נמצא בלב העיר, במקום הכי מרכזי, אני חושב שהכי מבוקש וגם כן אפשר לעשות לא מעט תקציבים, אני לא יודע איך לעשות, אבל אם אנחנו נתחיל לחשוב איך להביא תקציבים, אפשר להביא תקציבים.


שתיים, אפשר להביא גם איך קוראים לו, לפנות למשפחת רודמן שבזמנו תרם תקציב לבית ספר. אני לא יודע אם נעשה את זה או לא נעשה, אני לא יודע. אולי באמת צריך לפנות למשפחת רודמן, יכול להיות שהם יפתחו את האפשרויות לא יודע לתקצב לנו את, אני חושב, אני יחד איתך חושב, ביחד עם חבריי פה יושבים, אנחנו צריכים לחשוב מה לעשות עם בית ספר רודמן. זה ממש חשוב קודם כל זה בית ספר, זה צריך מקום מרכזי וצריך לפתח אותו. ושתיים אנחנו חושבים על התושבים ועל התלמידים שלנו. יש כל מיני אפשרויות. אתה בטח שיודע הרבה דברים מעבר למה שאני יש לי מידע, בבקשה, אני מבקש להגיד את המילים שלך מה אתה חושב איך אנחנו יכולים להתקדם. תודה.
ד. אבן צור, רה"ע:
טוב. אני ממש קודם כל המום ממה שאדם אמר לגבי,

א. אמילוב:
למה?

ד. אבן צור, רה"ע:
חכה. דיברת, לא הפרעתי לך אפילו במילה אחת.

א. אמילוב:
לא, מילה היתה.

ד. אבן צור, רה"ע:
אז תגיד שתי מילים, תגיד אותם עכשיו.

א. אמילוב:
לא, בסדר.

ד. אבן צור, רה"ע:
א' לא בדק כמה אנשים ביקשו לעבור מרודמן לרבין. שיבוא לבקש פעם אחת מאגף החינוך כמה היו בקשות השנה.

א. אמילוב:
אני אגיד לך, 

ד. אבן צור, רה"ע:
רגע, רגע,

א. אמילוב:
אני אגיד מכתבים שאני מתכתב עם גלית, היא לא עונה לי אפילו. 

ד. אבן צור, רה"ע:
טוב. אז היא לא עונה לך.

א. אמילוב:
אז מה? בגלל זה אני פונה אליך. 

ד. אבן צור, רה"ע:
אז אתה לא יודע נתונים. אז תפנה אליה.

א. אמילוב:
אז אם היא לא נותנת לי ואני מבקש ממנה,

ד. אבן צור, רה"ע:
כולם לא נותנים. היית פונה אליה, הייתי אומר לך כמה אנשים גם מאלמוגים לאמירים, מאמירים לאלמוגים. אין לך נתונים. לדבר אתה הכי טוב. אבל אני אגיד לך,

א. אמילוב:
בסדר.

ד. אבן צור, רה"ע:
כסגן ראש עיר הכל פתוח בפניך, המנכ"ל, כולם פתוחים בפניך לדעת את כל הנתונים. עכשיו בוא אני אספר לכם. אמרת לדעתי הניסיון של להפוך את רבין לתיכון כללי ולפרק את רודמן רק לחטיבת בינתיים לא הצליח. טעות. הצליח ועוד איך.

א. אמילוב:
למה?

ד. אבן צור, רה"ע:
לפי הנתונים של ההצלחות היה לנו בבית ספר רודמן בסך הכל תיכון של 200 ילדים שזה לא תיכון, אין לו אוירה תיכונית אפילו, אין לו אוירה קמפוסית, אין לו אוירה כלום, הוצאות בלי סוף של שני תיכונים. היה הוצאות בלתי רגילות שזה גרם לגירעון 10 מיליון שקל כל שנה לעיריית קרית ים. אבל זה לא מענין, שיהיה גרעון. רגע, סליחה, אל תפריע לי.

א. אמילוב:
לא, לא, לא, אל תחלק את זה. אני מבין,

ד. אבן צור, רה"ע:
אני יודע מה אני אומר לך כי זה הנתונים האמיתיים, שתדע גם נתונים שאין בעיה, הגשת הצעה לסדר יום, צריך לבוא מוכן עם כל הנתונים.

א. אמילוב:
אני מוכן מאוד.

ד. אבן צור, רה"ע:
רגע.

א. אמילוב:
במה אני לא מוכן?

ד. אבן צור, רה"ע:
אתה יודע שכבר יש תכנון, קיבלנו תקציב לתכנון אולם ספורט ברודמן? אתה לא יודע. לא שאלת.

א. אמילוב:
למה לא יודע? לפני שנה אנחנו הצבענו על זה. מה זה לא יודע?

ד. אבן צור, רה"ע:
היום. היום.

א. אמילוב:
אני לא יודע על מה אני מצביע? 

ד. אבן צור, רה"ע:
היום ה-20 מיליון שקל שאנחנו לוקחים הלוואה שאתה עוד מעט זה, אם היית בוועדת כספים היית שומע את זה, לחלק מהקמת אולם ספורט החדש ברודמן. אז כל הדברים האלה כבר בתוך תהליך. עכשיו לא להתווכח, אדם, אני לא התווכחתי איתך, נתתי לך להגיד כל מה,

א. אמילוב:
לא, אבל להאשים אותי? אני לא האשמתי,

ד. אבן צור, רה"ע:
אני לא מאשים אותך בכלום.

א. אמילוב:
לא, אתה אמרת לא בדקת. זו האשמה.

ד. אבן צור, רה"ע:
טוב. אז בדקת ובכל זאת באת עם נתונים שיש 200 איש שרוצים לעבור מרודמן לרבין. כולה 15 איש,

א. אמילוב:
אתה רוצה, 

ד. אבן צור, רה"ע:
יש לנו בקשות. 

א. אמילוב:
אתה רוצה נשאל כמה ילדים באמת רוצים לעבור?

ד. אבן צור, רה"ע:
לא באמת. אנחנו כולם רוצים באמת להיות בריאלי בחיפה,

א. אמילוב:
נכון.

ד. אבן צור, רה"ע:
אבל כמה עוברים לריאלי בחיפה? אין באמת. 

א. אמילוב:
אנחנו מדברים על עצם, צריך להיות שוויון בין שני בתי ספר. לא מה שאני מוכרח ללכת, מה שאני רוצה ללכת. זה שני דברים שונים.
ד. אבן צור, רה"ע:
אבל תבין, עוד פעם, אני מסביר גם למה באות הבקשות האלה. 

א. אמילוב:
לא תגיד שאני לא, אני מאוד מוכן.

ד. אבן צור, רה"ע:
אתה יודע הכל, בסדר. אנחנו לא יודעים כלום, אתה יודע הכל. 

א. אמילוב:
לא אמרתי, אל תעשה את זה ככה או שאני טוב או שאתה טוב. לא האשמתי אותך, אתה מתחיל להאשים אותי. על מה? 

ד. אבן צור, רה"ע:
אני לא אמרתי שאתה מאשים אותי.

א. אמילוב:
לא אמרתי אתה לא התכוננת, לא קיבלת,

ד. אבן צור, רה"ע:
אז אני אומר לך כשתהיה בועדה של השיבוצים בסוף יש בקשות אני רוצה רודמן, אני רוצה זה. אנחנו קובעים כאן כל בית ספר אורים עובר לרודמן. כל בית ספר אלונים עובר לרודמן. כל בית ספר ימית עובר לרודמן. 

א. אמילוב:
לא, לא כל בית ספר ימית,

ד. אבן צור, רה"ע:
אבל רגע, יאללה, תן לי לדבר כבר. די. 

א. אמילוב:
לא כל בית ספר,

ד. אבן צור, רה"ע:
למה אתה קופץ כל מילה, זה לא יכול להיות. תן לי לדבר.

א. אמילוב:
אני מדבר.

ד. אבן צור, רה"ע:
אתה רוצה לדבר? תדבר.

א. אמילוב:
לא, אתה אמרת שכל, אני לא באתי מוכן ואתה אומר שכל בית ספר אורים עובר לרודמן. לא עובר.

ד. אבן צור, רה"ע:
זהו, סליחה. עכשיו אתה תיתן לי לדבר?

א. אמילוב:
כן.

ד. אבן צור, רה"ע:
תן לי להשלים משפט לעזאזל.

א. אמילוב:
בסדר גמור.

ד. אבן צור, רה"ע:
אני אומר מה החוק פה. משרד החינוך קבע,

א. אמילוב:
בסדר.

ד. אבן צור, רה"ע:
ימית, אורים, מי שיש לו בעיה שאח שלו הגדול כבר ברבין והוא רוצה לקחת אותו איתו, מגישים בקשה מסודרת כמו בכל בתי הספר בכל הערים בארץ. יש לו בקשה מיוחדת, דנים עליה. 

א. אמילוב:
כן.

ד. אבן צור, רה"ע:
ב"ה יש 5 כיתות ברודמן וב"ה השנה הודעתי לכל כיתות ו' בעיר שרודמן אלה שנכנסים השנה לכיתה ו' רודמן ימשיכו עד י"ב. הם יהיו השנה הראשונה שממשיכים כיתה י'. בכל מסיבות הסיום, אם היית בא למסיבת סיום אחת של כיתה ו' היית שומע שאני אומר להם שכל כיתות ו' השנה יודעים שמי שמגיע לרודמן יהיה לו כיתה י'. 


ולמה? כי בי"ס רבין אין לו כבר תפוסה. העיר גודלת ואנחנו חייבים לפתוח עוד בית ספר תיכון. זה גם לפי תוכנית המתאר.  אז השנה כל כיתות ו' שיירשמו לרודמן הם ימשיכו את כיתה י'. הם ממשיכים 6 שנים רצופות. 

אבל אלה של כיתה ו' היום, למה? כי יש צפי שהאוכלוסיה גודלת גם באזור הזה וחייבים להגדיל את רודמן גם לפי תוכנית המתאר. 

במקביל בונים אולם ספורט חדש, עכשיו מתחילים לבנות אותו ברודמן ובמקביל משפצים את כל האזור החיצוני והפנימי של כל רודמן, מחכים לתקציב משרד החינוך. אז ככה שמבחינת מה שהוא דיבר מבנה,
ג. פולנסקי:
איזה תקציב? בינתיים בישיבה קודמת הורידו לנו שמה מיליונים על מיליונים,
ד. אבן צור, רה"ע:
רגע, שניה. שניה. על מה שהוא דיבר מבנה, דיבר על אולם ספורט, דיבר על שיפוצים פנימיים, שיפוצים חיצוניים, המבנה שהוא אמר. כל הדברים האלה אנחנו מתקנים. הוא דיבר גם על רצף של 6 שנים, גם את זה תיקנו. אז אנחנו בתהליך של הטיפול. 

(מדברים ביחד)

ד. אבן צור, רה"ע:
רגע, רגע. אבל רגע, שניה. תן לי להשלים משפט. אני לא מפריע לאף אחד לדבר. 

ג. פולנסקי:
סליחה.

ד. אבן צור, רה"ע:
ריבונו של עולם. אולי כשאני אגמור את המשפט תגידו הוא לא הצליח להגיד את מה שזה. אנחנו גם דיברנו על זה ביחד עם משרד החינוך, היתה לנו ישיבה שאיך אנחנו הולכים למתג את רודמן, אולי בהוספת מגמות שאין אותן ברבין. מגמות כמו תיאטרון, כלכלה, מוזיקה, להוסיף דברים שאין אותם ברבין וזה יענין אחרים.

ש. בר-אבוחצירא:
בגרות בספורט, בגרות במחול. 

ד. אבן צור, רה"ע:
אז זהו, אז בגלל זה אני אומר להוריד את ההצעה מסדר יום כי אנחנו על זה ויושבים,

א. אמילוב:
לא,

ד. אבן צור, רה"ע:
אל תוריד.

א. אמילוב:
לא, לא הבנת, אנחנו לא מצביעים, למה להוריד? לא הבנתי. 

ד. אבן צור, רה"ע:
לא, כי אני אומר שזה, אתה לא רוצה להצביע אז גמרנו.

א. אמילוב:
לא הבנת. לא, אנחנו מצביעים? 

ד. אבן צור, רה"ע:
הצעה לסדר יום זה הצבעה.

א. אמילוב:
כאילו אנחנו על מה אנחנו מצביעים? 

(מדברים ביחד)

א. אמילוב:
אני לא ביקשתי להצביע. 
(מדברים ביחד)

ד. אבן צור, רה"ע:
טוב. אוקי. 
5.  אישור פרוטוקול מישיבת וועדת כספים
ד. אבן צור, רה"ע:
אנחנו עוברים לסעיף 5. פרוטוקול מישיבת ועדת כספים. יש לכם את הפרוטוקול, עשינו אותו מהר כי זה היה קצר, שני סעיפים של תב"רים שהם דחופים בגלל הבדק בית של בתי הספר וב-1 ביולי אנחנו חייבים להיכנס לעבודות ולא לחכות.

ג. פולנסקי:
למה לא שלחו 10 ימים מראש כמו שצריך?

ד. אבן צור, רה"ע:
אני אגיד לך כי,

ג. פולנסקי:
אז למה שנאשר? בוא תגיד לי למה לאשר? 

ד. אבן צור, רה"ע:
אל תאשר. 

ג. פולנסקי:
בסדר, לא מאשר.

ד. אבן צור, רה"ע:
תצביע נגד. אנחנו נגיד שאתה נגד בדק בית.

א. מנחם:
בדק בית, נו.

ג. פולנסקי:
מה בדק בית? מה את ישר קופצת לבדק בית, בישיבה קודמת,  

ד. אבן צור, רה"ע:
אל תצביע, אני מעלה את זה,

ג. פולנסקי:
בשביל כמה גרושים שלח אותנו לסיבובים בוועדות, הלוך חזור. עכשיו בדק בית? 

ד. אבן צור, רה"ע:
תצביע נגד. תצביע נגד.

ג. פולנסקי:
אם ועדת החינוך היתה מתכנסת כמו שצריך,

א. מנחם:
אבל בדק בית זה דבר שהוא חובה.

ג. פולנסקי:
מה זה משנה חובה? מה זה משנה? אז למה ועדת החינוך לא התכנסה, 

ד. אבן צור, רה"ע:
אורה, אורה, למה לענות לו? זה לא יעזור.

ג. פולנסקי:
הכל חובה. הכל חובה, השאלה אם יודעים לעבוד.

ד. אבן צור, רה"ע:
הם באו להצביע נגד, יצביעו נגד. למה לענות להם? אני לא מתווכח איתם. טוב. מי בעד סעיף 5? מי נגד? 

ג. פולנסקי:
אנחנו.

ד. אבן צור, רה"ע:
2 נגד. תודה רבה. 

ג. פולנסקי:
תלמדו לעבוד. תשלחו בזמן,

ד. אבן צור, רה"ע:
אבל אמרת. זהו, אל תחזור. 

ג. פולנסקי:
לא, אבל אתה עושה הכל נגד החוק. 

ד. אבן צור, רה"ע:
אבל בסדר, אני אמרתי מה הדחיפות של זה ואתם לא,

ג. פולנסקי:
אין דחיפות. כשאתה עובר באור אדום לא שואלים אותך למה עברת באור אדום. אתה עושה נגד החוק אז זהו, תמשיך לעבוד בצורה כזאת,

ד. אבן צור, רה"ע:
אם אתה קורא לזה אור אדום ועוד מעט זה סכנת נפשות, ככה אתה מתאר את זה.

א. ווסקו:
בוא תגיד לנו מה זה בדק בית. הבדק בית שאתם עושים זה תמונה ופלסטרים. איזה בדק בית?

ד. אבן צור, רה"ע:
אבל אחרי שאנחנו עושים אתה אומר בזכותך.

א. ווסקו:
איזה בדק בית? איפה. הפוך? הבדק בית שלכם תמיד היה כשלון.
6.  אישור לרישום זיקת הנאה - מעבר להולכי רגל בגוש 10444 חלקה 1337, בשטח של 57 מ"ר
ד. אבן צור, רה"ע:
סעיף 6, אישור לרישום זיקת הנאה – מעבר להולכי רגל בגוש 10444 חלקה 1337 בשטח של 57 מ"ר. 

עו"ד שבת:
בשד' ירושלים 27 נבנה בנין פינוי בינוי. חלק מהשטח הוא זיקת הנאה לטובת עיריית קרית ים. אנחנו חתמנו על זיקת הנאה. הטאבו ביקשו גם שיהיה אישור מועצה.

ד. אבן צור, רה"ע:
מי בעד? 

א. אמילוב:
לא הבנתי.

ג. פולנסקי:
לא הבנתי מה הם עושים עם זה?

עו"ד שבת:
לא, זה שלנו. בנו שם בנין ויש שם,

ד. אבן צור, רה"ע:
עכשיו צריך להסביר מה זה זיקת הנאה. תסביר מה זה זיקת הנאה. הם לא יודעים כלום. 

(מדברים ביחד)

א. ווסקו:
אנחנו לא יודעים כלום? לא, אתה יודע לעבור על החוק. קודם כל תרגיע. קודם כל תרגיע, הצחוק הזה,

ד. אבן צור, רה"ע:
זיקת הנאה אתם יודעים מה זה? 

א. ווסקו:
מה זה משנה, גם אם אני לא יודע אני שואל אותו. מה אתה צוחק,

ד. אבן צור, רה"ע:
זיקה להנאה. 

א. ווסקו:
הבנתי את הזיקה, הכל בסדר. אני רוצה להבין של מה בדיוק. תמשיך לצחוק, ילדותי. תתבייש לך. גם עובר על החוק, גם לוקח לי פה פרוטוקולים, ועדות כספים, לא שולח כלום לחברי מועצה, ממדר את כולם מכל דבר אפשרי.

ד. אבן צור, רה"ע:
כלום. הכל. בטח. הכל ממדר.

א. ווסקו:
ועוד צוחק. תמשיך לצחוק, מאוד בוגר.

ד. אבן צור, רה"ע:
יאללה דבר, יש לך עוד משהו לשאול?

א. ווסקו:
לא, שיסביר. כן. תסביר לנו מה בדיוק מעבר להולכי רגל בזה, מה בדיוק הזה שם.

עו"ד שבת:
מדרכה. מדרכה להולכי רגל בשטח של 57 מ' שצריכה להירשם זיקת הנאה לטובת עיריית קרית ים.

ד. אבן צור, רה"ע:
בפינוי בינוי. זהו?

עו"ד שבת:
זה המגרש. עשו פינוי בינוי, הורידו את הבניין שהיה שמה, בנו בנין חדש.

א. ווסקו:
תקשיב, יש שמה חניות על השביל, נכון? שצמודות לבניין.

עו"ד שבת:
רגע, שניה. שאלת שאלה. 

א. ווסקו:
החניות האלה למי הן שייכות?

עו"ד שבת:
אני אענה לך. שניה. מה שאנחנו מדברים פה זה המדרכה המשתלבת שעוברת לאורך,

א. ווסקו:
על הכביש הראשי. 

עו"ד שבת:
לא, לא בכביש של שד' ירושלים, הפנימי. זה השטח של 57 מ' שלנו כעיריית קרית ים. בתוך השטח יש לנו זיקת הנאה, זו מדרכה שצריכה להירשם אצלנו. 

ש. אבוחצירא:
זכות מעבר להולכי רגל, נו, ברור.

עו"ד שבת:
בדיוק. 

א. ווסקו:
בסדר. והחניות שמה שצמודות לבניין על הכביש הפנימי, למי הן שייכות?

ד. אבן צור, רה"ע:
זה לא הבקשה עכשיו. אחר כך תשאל. תבוא למהנדס תשאל אותו. הוא לא מהנדס העיר. נו באמת.

א. ווסקו:
הוא לא מהנדס העיר, הוא מהלשכה המשפטית. אתה בכוונה אתה עוצר אותי כדי שאני אשכח, 

ד. אבן צור, רה"ע:
טוב. 

א. ווסקו:
כי אתה יודע למה אני שואל.

ד. אבן צור, רה"ע:
אבל אם הוא יודע על השטח הזה הוא יכול לענות לך. אם הוא לא יודע עכשיו ספציפית, תבוא למהנדס העיר תשאל, תקבל תשובה.

א. ווסקו:
ענית לי. נתת לי את התשובה. 

ד. אבן צור, רה"ע:
יפה. סעיף 7.

א. ווסקו:
אנחנו לא, אני בסעיף הזה אנחנו שנינו נמנעים.

ד. אבן צור, רה"ע:
שניכם נמנעים.

א. ווסקו:
כן. תרשום נמנעים. 
ד. אבן צור, רה"ע:
מי בעד? כולם בעד. שניהם נמנעים. תודה. 
	סעיף 6  על סדר היום אישור לרישום זיקת הנאה - מעבר להולכי רגל בגוש 10444 חלקה 1337,

נמנעו 2- מר ג. פולונסקי ומר א. ווסקו, יתר חברי המועצה הצביעו בעד
החלטה- אושר


7.  אישור קבלת שתי הלוואות לצורך פיתוח: הלוואה ראשונה ע"ס 10 מלש"ח מבנק לאומי לישראל, בריבית משתנה בשיעור פריים 0.8- לתקופת החזר של 15 שנים בפריסה לתשלומים חודשיים. הלוואה שנייה ע"ס 10 מלש"ח מבנק המזרחי בריבית משתנה בשיעור פריים 0.8- לתקופת החזר של 15 שנים בפריסה לתשלומים חודשיים
ד. אבן צור, רה"ע:
סעיף 7. אישור קבלת שתי הלוואות לצורך פיתוח: הלוואה ראשונה ע"ס 10 מיליון ₪ מבנק לאומי בריבית משתנה בשיעור פריים -0.8 לתקופת החזר של 15 שנים בפריסה לתשלומים חודשיים. הלוואה שניה ע"ס 10 מיליון ₪ מבנק המזרחי בריבית משתנה בשיעור פריים -0.8 לתקופת החזר של 15 שנים בפריסה לתשלומים חודשיים.


ההלוואות האלה נלקחות כחלק, רק לפיתוח, לא לתקציב שוטף. 3 מיליון מתוכם הולכים לבדק בית בבתי ספר, 

א. ווסקו:
לא, לא, לא. לא 3 מיליון. בדק בית זה כבר הלוואה נוספת, זה סעיף נוסף. 

ד. אבן צור, רה"ע:
לא, לא, לא, איפה,

א. ווסקו:
סעיף נוסף, הנה 3 מיליון, המימון מלוות מבנקים. 

ד. אבן צור, רה"ע:
לא, זה תב"ר.

א. ווסקו:
נו?

ד. אבן צור, רה"ע:
זה התב"ר מתוך ההלוואה הזאת. למה אתה מערבב? לאט לאט.

א. ווסקו:
בינתיים אני לא מערבב, בינתיים אני מרגיש פה סיבוב,

ד. אבן צור, רה"ע:
אבל לאט לאט, הנה, עובדה שלא הבנת. 

א. ווסקו:
בינתיים אני מרגיש פה סיבוב של 10 מיליון ועוד 10 מיליון, לא צריך לשלוח לנו כלום, לא צריך לשלוח לנו מה אתם רוצים לעשות, מה לא רוצים לעשות. למה זה הלוואה שלא נמצאת בתוך תב"ר. כל דבר פה מביאים ואתה יודע, צוחקים פה כאילו זה בדיחה. 
ד. אבן צור, רה"ע:
הכל מובא בתב"רים ויובא בתב"רים מתוך,

א. ווסקו:
איפה התב"רים? מה אתה לוקח 10, 20 מיליון שקל,

ד. אבן צור, רה"ע:
אתה מוכן להירגע? 

א. ווסקו:
שישכבו בחשבון בנק?

ד. אבן צור, רה"ע:
אני אסביר לך אבל תירגע כי אתה מתחיל להפריע עכשיו.

ג. פולנסקי:
לא, הוא לא מפריע. 

ד. אבן צור, רה"ע:
לא, לא.

ג. פולנסקי:
מפריע לך. 

ד. אבן צור, רה"ע:
אם לא נותנים לי לדבר אז מפריעים.

ג. פולנסקי:
זה הדיון. אין מה לעשות. 

ד. אבן צור, רה"ע:
תהיו בשקט, אני אתן הסבר ואחר כך אם יש שאלות תשאלו בשקט ולא ברעש ולא בצורה כזאת מזלזלת. 

א. ווסקו:
זה לא מזלזל. 

ג. פולנסקי:
זה שאתה צועק עלינו מה זה עוד שניה חבל על הזמן. 

א. אמילוב:
לא הבנתי בכלל.

ד. אבן צור, רה"ע:
טוב. אתם מוכנים זה או שאתם באתם להפריע? 

ג. פולנסקי:
אנחנו תמיד מוכנים. 

ד. אבן צור, רה"ע:
20 מיליון ההלוואה הזאת נלקחת לטובת פיתוח של בניית אולם הספורט, של בדק בית של הבית ספר וכל זה אנחנו לוקחים הלוואה ואנחנו מחזירים רק דרך תקציבי פיתוח שנקבל. אין ולא יחזור מהתקציב השוטף אלא מתקציבי פיתוח עתידיים של כל מה שקורה בהתחדשות העירונית שהולכים לשלם לנו הרבה היטלים והרבה זה. משמה זה יוחזר ולא מהשוטף.


דבר שני, זה דחוף כדי א' כמו שאמרתי אולם בית ספר רודמן ויש לכם פירוט על כל התב"רים שאנחנו הולכים לקחת החלפת כל עמודי התאורה בטיילת שהם ישנים כבר 15 שנה ו-20 שנה חלק מעמודי התאורה. מחליפים את כולם. כל זה מהתקציבים האלה. ותב"רים יובאו בעתיד, 10 ימים מראש מתוך ה-20 מיליון ההלוואה האלה. 

א. ווסקו:
אתה תשלח אותם 10 ימים מראש גם עכשיו. 

ד. אבן צור, רה"ע:
אל תפריע לי.

א. ווסקו:
לא לספר לנו פה סיפורים.

ד. אבן צור, רה"ע:
אל תפריע לי באמצע,

א. ווסקו:
לא 10 ולא 20 מיליון שקל. 

ד. אבן צור, רה"ע:
אני באמצע הדיבור, אל תפריע לי.

א. ווסקו:
אתה אל תצעק עלי קודם כל.

ד. אבן צור, רה"ע:
אז זהו, אז אל תפריע. אם לא, אני מוציא אותך. 

א. ווסקו:
אתה לא יכול להוציא אותי. 

ג. פולנסקי:
אתה לא יכול להוציא אותו. 

א. ווסקו:
אתה תשלח כמו שצריך ותעבוד לפי הסדר.

ד. אבן צור, רה"ע:
תקרא לפיקוח מהר שיבואו.

א. ווסקו:
שיבואו, שיבואו. תגיד לו שיבוא עם שוטר כבר על הדרך. מה, תגיד, אתה לא יודע לנהל דיון ענייני? מה, קשה לך?

ד. אבן צור, רה"ע:
אם תפריעו עוד פעם, אמרתי לכם,

א. ווסקו:
אם קשה לך תגיד זה כבד עלי ותקום ותצא. 

ד. אבן צור, רה"ע:
טוב. מי בעד,

א. ווסקו:
יש לך ממלאת מקום. 

ד. אבן צור, רה"ע:
מי בעד קבלת הלוואה 20 מיליון? מי נגד? 

א. ווסקו:
יאללה, תרימו.

ד. אבן צור, רה"ע:
מי נגד?

ג. פולנסקי:
תצביעו 20.

א. ווסקו:
נו, תרימו.

ד. אבן צור, רה"ע:
אתם לא נגד?

א. ווסקו:
נגד. נגד.

ג. פולנסקי:
חד משמעית נגד. 

א. ווסקו:
נגד.

ד. אבן צור, רה"ע:
יופי. 2 נגד, כולם בעד. תודה. 
ג. פולנסקי:
אתה תלמד לעבוד לפי הסדר ולפרט ולהביא כל דבר עפ"י החוק.

ד. אבן צור, רה"ע:
סעיף 8. 

(מדברים ביחד)

ד. אבן צור, רה"ע:
אתה רוצה להפריע? להמשיך?

א. ווסקו:
לא, הוא רוצה חוות דעת. 

ד. אבן צור, רה"ע:
סעיף 8. 

ג. פולנסקי:
מותר לך להעביר את זה?

ד. אבן צור, רה"ע:
סעיף 8.

א. ווסקו:
לא סעיף 8. 

ג. פולנסקי:
מותר לך להעביר את זה?

א. ווסקו:
תענה לו. 

(מדברים ביחד)

ד. אבן צור, רה"ע:
סעיף 8, אישור פרוטוקול מישיבת ועדת תמיכות,
א. ווסקו:
לא סעיף 8. אנחנו רוצים חוות דעת מיועץ משפטי. 

ג. פולנסקי:
מותר לו להעביר את הסעיף או לא? 

(מדברים ביחד)

א. ווסקו:
מותר לו להעביר את הסעיף אם הוא לא הגיש 10 ימים מראש? כן או לא.
ד. אבן צור, רה"ע:
לך למשרד הפנים תגיש תלונה.

ג. פולנסקי:
כן או לא? שאלה. תגיד כן או לא. זהו. 

ד. אבן צור, רה"ע:
שבת, אל תענה. אני לא רוצה שתענה. 

א. ווסקו:
מה זה אל תענה? מה זה אל תענה?

ד. אבן צור, רה"ע:
הם מפריעים לישיבה. באו להפריע היום, אנחנו נוציא אותם. 

(מדברים ביחד)

ג. פולנסקי:
באנו להפריע לך לקחת חצי מיליון שקל,

א. ווסקו:
את העיר הזאת אתה קובר אותה.

ג. פולנסקי:
אתה רוצה לקבור את העיר הזאת.

א. ווסקו:
לקחת כבר הלוואות של עשרות מיליונים ל-15 שנה, עכשיו אתה קובר אותה עד הסוף.

ג. פולנסקי:
זה מה שאתה רוצה לעשות פה. 

א. ווסקו:
ואתם נותנים לו יד. שלומי, אתם נותנים לו יד. אתה מצביע פה על החורבן של העיר הזאת. לקחת 20 מיליון שקל עוד 15 שנה זה לגמור את העיר. 

ג. פולנסקי:
תביא בתב"ר, תסביר מה אתה רוצה לעשות, נראה מה המצב הכלכלי, נראה מה הגזברית אומרת. 

(מדברים ביחד)

ג. פולנסקי:
זה לא משנה פיתוח, לא פיתוח.

א. ווסקו:
תקשיב, את הסיפורים האלה הוא יכול לספר לך, לנו הוא כבר לא יכול אחרי כל כך הרבה שנים. 15 שנה ראש עיר ומשנת 89 חבר מועצה. אנחנו כבר מזמן על הסיפורים שלו. די, מספיק.

ד. אבן צור, רה"ע:
אל תענו להם, בבקשה. 

א. ווסקו:
מספיק. אתה יודע כמה הלוואות יש? בואי גזברית, תגידי לי מה עומס המלוות היום? כמה אנחנו עומדים? תני לי נתון. 

ד. אבן צור, רה"ע:
אל תעני.

א. ווסקו:
למה אתה מפחד? למה אתה מפחד?

ג. פולנסקי:
מה קרה?

א. ווסקו:
תני לי נתון. 

(מדברים ביחד)

פ. דהן:
דווקא אם אני אענה לך זה לא יהיה דווקא לטובתך. 

ג. פולנסקי:
לטובת העיר.

א. ווסקו:
אין לטובתי, לטובת העיר. 

ד. אבן צור, רה"ע:
תעצור את הזה, תעצור את ההקלטה.

א. ווסקו:
למה תעצור? עצרת את הצילום, אתה רוצה עכשיו לעצור את ההקלטה גם?

ד. אבן צור, רה"ע:
כן. תעצור את ההקלטה.

א. ווסקו:
דיקטטורה. דיקטטורה.

ד. אבן צור, רה"ע:
נו, תצעק עוד. תצעק, 

א. ווסקו:
בטח שאני אצחק.

ד. אבן צור, רה"ע:
יא מצחיק. 

א. ווסקו:
חשבתי תגיד יא חולה נפש.

ד. אבן צור, רה"ע:
ליצן. גם, גם. 

א. ווסקו:
חשבתי תגיד, נו, אז תמשיך, נו, שיצא ממך.

ד. אבן צור, רה"ע:
הנה אתה יודע על עצמך.

א. ווסקו:
שיצא ממך.

ד. אבן צור, רה"ע:
אנחנו עושים הפסקה עד שיוציאו אותם. אני לא ממשיך,

א. ווסקו:
שיוציאו אותם. עד שיוציאו אותך. די כבר, נמאסת. אני מפריע לך, אני עושה את התפקיד שלי. 
(מדברים ביחד)

ד. אבן צור, רה"ע:
תגיד להם להיכנס, אנחנו ממשיכים. 
ש. קדוש:
אולי היה צריך להסביר להם,

ד. אבן צור, רה"ע:
לא צריך להסביר להם כלום. הם לא רוצים לקבל הסבר. 

ש. קדוש:
זה כסף צבוע, 

(מדברים ביחד)

ד. אבן צור, רה"ע:
אבל זה בסדר, שלומי. כולם יודעים והם,

ש. אבוחצירא:
הם עושים את ההצגה שלהם, נו. 

ד. אבן צור, רה"ע:
עושים פרובוקציות.

ש. אבוחצירא:
אנחנו העיר היחידה עם אחוז מלוות כזה נמוך. איך אנחנו יכולים לתת לציבור מה שהם צריכים לקבל? 

ד. אבן צור, רה"ע:
לא, הם חושבים שכל אחד יכול על מה שהוא רוצה לקחת הלוואה, אין משרד הפנים שבודק, רגולציה, גזברית שלא תחתום על כלום, עזוב, זה פרובוקציות. זה קנאים שיודעים שהולכים לפתח. זה קנאות. 
(הפסקה בהקלטה)
(חברי המועצה גיא פולונסקי ואמיר ווסקו לא חזרו לישיבה)
(מדברים ביחד)

ד. אבן צור, רה"ע:
טוב. סעיף 7, אישרנו את ההלוואה? מצביעים, מי בעד? ילנה נמנעת?
י. גיטמן:
נמנעת.
	סעיף 7  על סדר היום אישור קבלת שתי הלוואות לצורך פיתוח
נמנעת אחת-גב' י. גיטמן,  יתר חברי המועצה הנוכחים הצביעו בעד
החלטה- אושר


ד. אבן צור, רה"ע:
יופי.

8.  אישור פרוטוקול מישיבת וועדת תמיכות מיום 25/6/2026. מצ"ב
ד. אבן צור, רה"ע:
סעיף 8. אישור פרוטוקול מישיבת ועדת תמיכות מיום 25.6.26. מצורף. תסתכלו על ועדת תמיכות שישבה. מי בעד? חבר'ה תצביעו. ילנה, מה? 

י. גיטמן:
בסדר. 

עו"ד שבת:
אושר פה אחד.

ד. אבן צור, רה"ע:
באמת תודה. 
	סעיף 8  על סדר היום אישור פרוטוקול וועדת תמיכות 25.6.26
כל חברי המועצה הנוכחים הצביעו בעד -פה אחד
החלטה- אושר


9.  אישור תב"ר מס' 2614 – בדק בית 2026 ע"ס 3,000,000 ₪. המימון: מלוות מבנקים ומוסדות אחרים. הפירוט בגוף התב"ר. מצ"ב
ד. אבן צור, רה"ע:
סעיף 9. אישור תב"ר 2614 בדק בית, 

ש. קדוש:
רגע, סליחה רגע. למה אבל זה בא עוד פעם? זה היה ועדת תמיכות. למה עוד פעם?

ד. אבן צור, רה"ע:
לא, המשכיות,

ש. אבוחצירא:
היה חסר לנו. 

ד. אבן צור, רה"ע:
שנתנו להגיש לעוד אנשים הארכת זמן. 

ש. אבוחצירא:
היו חסרים מסמכים. 

ד. אבן צור, רה"ע:
סעיף 9, אנחנו מאשרים תב"ר של בדק בית 2026 ע"ס 3 מיליון שקל מתוך המלוות שלקחנו, עד שנקבל גם ממשרד החינוך הגשנו בקשה. אם כן, נוריד את זה מההלוואה ונחזיר את זה לתוך,

א. אמילוב:
יש לי שאלה קטנה, דוד, אם אפשר. 

י. גיטמן:
וזה בדק בית איפה? כללי? 

ד. אבן צור, רה"ע:
כל בתי הספר הגישו בקשות להחלפת שירותים, להחלפת הצללות, כל הדברים. 

א. מנחם:
בדק בית זה חובה לפני תחילת שנה. זה נוהל. 

ד. אבן צור, רה"ע:
כן.

א. אמילוב:
קיבלנו אישור, דיברתי עם יוסי על אשכול הפיס. קיבלנו אישור על השיפוץ שלו. 

ד. אבן צור, רה"ע:
אוקי.

א. אמילוב:
אז למה אנחנו,

ד. אבן צור, רה"ע:
יבוא תב"ר ונעשה. 

י. אוחנה:
יש מכרז, 

א. אמילוב:
לא, לא, לא.

י. אוחנה:
של אשכול הפיס, כיסאות, יוצאים למכרז על כיסאות. יש כתב כמויות לגבי,

א. אמילוב:
כלומר אנחנו בתהליך?

ד. אבן צור, רה"ע:
בתהליך. 

א. אמילוב:
כי אמרת לי בפעם האחרונה שעוד לא קיבלנו אישור,

י. אוחנה:
מאז זה הגיע, התקדמנו. 

ד. אבן צור, רה"ע:
טוב. סעיף 9 כולם בעד בדק בית 3 מיליון מתוך ההלוואות. 

א. מנחם:
כן. בטח. 

	סעיף 9  על סדר היום אישור תב"ר מס' 2614 – בדק בית 2026 ...
חברי המועצה הנוכחים הצביעו בעד פה אחד
החלטה- אושר


10.  אישור תב"ר מס' 2615 – חידוש מבנים – מקיף חדש ע"ש רבין, ע"ס 654,175 ₪. המימון: 552,500 ₪ השתתפות משרד החינוך. 100,675 ₪ מלוות מבנקים ומוסדות אחרים. הפירוט בגוף התב"ר. מצ"ב
ד. אבן צור, רה"ע:
סעיף 10. חידוש מבנים מקיף חדש ע"ש רבין 654,175. המימון 552,500 השתתפות משרד החינוך. 100,675 מלוות מהבנקים מתוך ה-20 מיליון שלקחנו השתתפות עם משרד החינוך. אנחנו בונים עוד כיתת לימוד בתוך בית ספר רבין כדי שזה יספיק להם לחטיבת ביניים. 
דובר:
יש לי בקשה. אני מבקש ברח' הנרייטה סולד פשוט קטסטרופה, העצים שמה, אני גר ברחוב הזה, אי אפשר לצאת מהבית. העצים שמה זורקים את הפירות וחייב, חייב לדלל את העצים האלה.
ד. אבן צור, רה"ע:
סגור. 
	סעיף 10  על סדר היום אישור תב"ר מס' 2615 – חידוש מבנים – מקיף חדש ע"ש רבין חברי המועצה הנוכחים הצביעו בעד פה אחד
החלטה- אושר


דובר:
בבקשה. 

ד. אבן צור, רה"ע:
המנכ"ל יתן הוראה.

דובר:
תודה.

ד. אבן צור, רה"ע:
תודה רבה. אני נועל את הישיבה. 

_________________





_______________
פנינה  ביטון

